18/09/2020 | Administración LocalMunicipal
Cedeira
Anuncio aprazamento débedas

Anúnciase para a súa publicación a aprobación do decreto nº 431 de data 14 de agosto de 2020 co seguinte tenor literal: De conformidade co establecido nos artigos 65 e 82 da Lei 58/2003 de 17 de decembro Xeral tributaria e os artigos 44 a 54 do Rd 939/2005 de 27 de xullo polo que se aproba o Regulamento xeral de recadación, os concellos poden conceder aprazamentos e fraccionamentos das débedas tributarias e dereito público. Aos efectos de completar e concretar a dita normativa xeral para a súa aplicación ao concello, considérase necesario a aprobación dunha serie de criterios básicos que regulen esta cuestión. En consecuencia, RESOLVO: Primeiro.- Aprobar os seguintes criterios reguladores dos procedementos de fraccionamento e aprazamento do Concello de Cedeira: 1.- Non se esixirá garantía cando o importe das débedas para as que se solicita aprazamento ou fraccionamento sexa inferior a 30.000,00 euros e se atopen tanto en período voluntario como en período executivo de pago, sen prexuízo do mantemento, neste último caso, das trabas existentes sobre bens e dereitos do debedor no momento da presentación da solicitude. A efectos da determinación do importe de débeda sinalado, se acumularán, no momento da solicitude, tanto as débedas ás que se refire a propia solicitude, como calesquera outras do mismo debedor para as que se teña solicitado e non resolto o aprazamento ou fraccionamento, así como o importe dos vencementos pendentes de ingreso das débedas aprazadas ou fraccionadas, salvo que estén debidamente garantizadas. No caso de ser obrigatoria a constitucion de garantía ésta deberá quedar constituída e acreditado este particular ante o concello no prazo máximo de dous meses dende que se notifica a concesión do aprazamento ou fraccionamento.2.- O órgano competente para resolver as solicitudes de aprazamento e fraccionamento é a Alcaldía, quen poderá delegar esta competencia na Concellería de Facenda.3.- As resolucións que concedan aprazamentos ou fraccionamentos especificarán os prazos de pago e demáis condicións. A resolución poderá sinalar prazos e condicións distintos dos solicitados, cando os prazos establecidos na solicitude non cumpran cos límites contidos nesta resolución.4.- Os fraccionamentos e aprazamentos concederanse polos seguintes prazos máximos e de acordo cos seguintes criterios: Non se concederán aprazamentos nin fraccionamentos para débedas de importe igual ou inferior a 300,00€. As débedas de importes comprendidos entre os 301,00€ e os 3.000,00€ (incluídos) poderan ser obxecto de aprazamento polo prazo máximo dun ano e de fraccionamento nun máximo de 12 meses con fraccións mínimas de 60,00 €. As débedas de importes comprendidos entre os 3.001,00€ e os 6.000,00€ (incluídos) poderán ser obxecto de aprazamento polo prazo máximo de 18 meses e de fraccionamento nun máximo de 18 meses con fraccións mínimas de 60,00 €. As débedas de importe superior a 6.000,00€ poderán ser obxecto de aprazamento polo prazo máximo de dous anos e de fraccionamento nun máximo de 24 meses con fraccións mínimas de 60,00 €. Se se solicita aprazamento e fraccionamento o prazo total para a extinción da débeda non poderá superar os limites anteriores.5.- O vencemento dos prazos deberá coincidir cos días 5 ou 20 do mes.6.- Os ingresos correspondentes a aprazamentos e/ou fraccionamentos efectuaranse a través de domiciliación bancaria.7.- A resolución pola que se conceda o aprazamento ou fraccionamento, se notificará ao solicitante advertíndolle dos efectos que se producirán de non constituírse a garantía ou en caso de falta de pagamento. A devandita notificación incorporará o cálculo dos xuros de mora asociados a cada un dos prazos de ingreso concedidos. Segundo.- Dar publicidade da presente resolución mediante anuncio no boletín oficial da provincia e no taboleiro dixital do concello. En Cedeira, asinado dixitalmente na data que figura na marxe polo Sr. Alcalde Pablo Diego Moreda Gil, do que eu, Angel Narciso Gaskell Baloiu, como Secretario accidental, dou fe.>> Cedeira, 14 de setembro de 2020 Pablo Diego Moreda Gil.